CELEX: 32004D0845(01)
Language: mt
Date: 2004-11-12 00:00:00
Title: Id-Deċiżjoni tal-Kummissjoni tat- 12 ta' Novembru 2004 li tawtorizza t-tqegħid fis-suq ta' xorb ibbażat fuq il-ħalib biż-żieda ta' phytosterols/phytostanols bħala ikel ġdid jew ingredjent ġdid ta' l-ikel taħt ir-Regolament (KE) Nru 258/97 tal-Parlament Ewropew u tal-Kunsill (innotifikata fid-dokument bin-numru C(2004) 4289)

14.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               95
            
         ID-DEĊIŻJONI TAL-KUMMISSJONI
   tat-12 ta' Novembru 2004
   li tawtorizza t-tqegħid fis-suq ta' xorb ibbażat fuq il-ħalib biż-żieda ta' phytosterols/phytostanols bħala ikel ġdid jew ingredjent ġdid ta' l-ikel taħt ir-Regolament (KE) Nru 258/97 tal-Parlament Ewropew u tal-Kunsill
   (innotifikata fid-dokument bin-numru C(2004) 4289
   (It-test bl-Ingliż biss huwa awtentiko)
   (2004/845/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 li jikkonċerna ikel ġdid u ingredjenti ta' l-ikel ġodda (1), u b'mod partikolari l-Artikolu 7 ta' dan,
   Billi:
   
               (1)
            
            
               Fis-7 ta' Settembru 2000 Novartis (issa Forbes Medi-Tech. Inc), talab lill-awtoritajiet kompetenti tal-Belġju biex iqiegħdu xorb fuq il-bażi tal-ħalib biż-żjieda ta' phytosterols fuq is-suq bħala ikel ġdid jew ingredjent ġdid ta' l-ikel.
            
         
               (2)
            
            
               Fit-30 ta' Marzu 2001 l-awtoritajiet kompetenti tal-Belġju ħarġu r-rapport tagħhom ta' stima inizjali.
            
         
               (3)
            
            
               Fir-rapport tagħhom ta' stima inizjali, l-korp kompetenti dwar l-istima ta' l-ikel wasal għall-konklużjoni li stima addizjonali hija meħtieġa.
            
         
               (4)
            
            
               Il-Kummissjoni bagħtet ir-rapport ta' l-istima inizjali lil kull Stat Membru fis-27 ta' April 2001.
            
         
               (5)
            
            
               Il-Kumitat Xjentifiku dwar l-Ikel (SCF) fl-opinjoni tiegħu “Ħarsa ġenerali lejn l-effetti tat-teħid ta' livelli elevati ta' phytosterol minn sorsi multipli tad-dieta fuq perjodu ta' żmien twil, b'attenzjoni partikolari lejn l-effetti tal-karoten β” tas-26 ta' Settembru 2002 indika li m'hemmx evidenza ta' benefiċċji addizjonali mat-teħid ta' aktar minn 3g/jum u li teħid għoli jista' jwassal għal effetti mhux mixtieqa u li għalhekk kien ikun iktar prudenti li jiġi evitat teħid ta' sterol tal-pjanti li hu iktar minn 3g/jum. Minbarra dan il-Panel ta' Prodotti Djetetiċi, Nutrizzjoni u Allerġiji ta' l-Awtorità Ewropea għas-Sigurtà fl-Ikel (EFSA), fl-opinjoni tiegħu “dwar talba magħmula mill-Kummissjoni relatata ma' applikazzjoni għal Ikel Ġdid mingħand Forbes Medi-Tech għal approvazzjoni ta' xorb ibbażat fuq il-ħalib li jkun fih sterol tal-pjanti” tal-25 ta' Novembru 2003 qabel ma' dik l-applikazzjoni f'dak li jirrigwarda l-konklużjonijiet tas-SCF, fl-opinjoni tagħha dwar applikazzjonijiet għall-approvazzjoni ta' varjetà ta' ikel biż-żjieda ta' l-isterol tal-pjanti tal-5 ta' Marzu 2003, wasal għall-konklużjoni li ż-żjieda ta' phytosterols hija bla periklu, provdut li l-konsum ta' kuljum ma jkunx iktar minn 3g.
            
         
               (6)
            
            
               Ir-Regolament tal-Kummissjoni (KE) Nru .../.. (2) li għandu x'jaqsam ma' l-ittikettjar ta' ikel u ingredjenti ta' l-ikel biż-żjieda ta' ester tal-phytostanol jiżgura li l-konsumatur jirċievi l-informazzjoni neċessarja sabiex jevita teħid eċċessiv ta' phytosterols/phytostanols.
            
         
               (7)
            
            
               Il-miżuri provduti f'din id-Deċiżjoni huma fi qbil ma' l-opinjoni tal-Kumitat Permanenti għall-Katina Alimentari u s-Saħħa ta' l-Annimali.
            
         ADOTTAT DIN ID-DEĊIŻJONI:
   Artikolu 1
   Ikel u ingredjenti ta' l-ikel kif deskritti fl-Anness 1 biż-żjieda ta' phytosterol/phytostanols kif speċifikati fl-Anness 2 minn hawn ‘l quddiem imsejħa l-prodotti, jistgħu jitqiegħdu fis-suq fil-Komunità.
   Artikolu 2
   Il-prodotti ser jiġu ppreżentati b'tali mod li jkunu faċilment jistgħu jiġu diviżi f'porzjonijiet li jkun fihom jew massimu ta' 3g (fil-każ ta' porzjon wieħed kuljum) jew massimu ta' 1g (fil-każ ta' tliet porzjonijiet kuljum) ta' phytosterols/phytostanols miżjuda.
   L-ammont ta' phytosterols/phytostanols miżjud f'kontenitur għax-xorb mhux ser ikun iżjed minn 3g.
   Artikolu 3
   Din id-Deċiżjoni hija indirizzata lil Forbes Medi-Tech Inc. 750 West Pender Street, Vancouver B.C. V6C 2T8, Canada.
   
      Magħmula fi Brussell, fil-12 ta' Novembru 2004.
      
         
            Għall-Kummissjoni
         
         David BYRNE
         
            Membru tal-Kummissjoni
         
      
   
   
      (1)  ĠU L 43, ta' l-14 ta' Frar 1997, p. 1. Regolament emendat bir-Regolament (KE) Nru 1882/2003 (ĠU L 284, tal-31.10.2003, p. 1).
   
      (2)  ĠU L 97, ta' l-1.4.2004, p. 44.
   
      ANNESS 1
      Prodotti msemmija fl-Artikolu 1
      Prodotti bħal ħalib, bħal per eżempju prodotti tal-ħalib parzjalment xkumat u tal-ħalib xkumat, fejn ix-xaħam tal-ħalib ġie mibdul parzjalment jew fl-intier tiegħu minn xaħam veġetali.
   
   
      ANNESS 1
      Prodotti msemmija fl-Artikolu 1
      Prodotti bħal ħalib, bħal per eżempju prodotti tal-ħalib parzjalment xkumat u tal-ħalib xkumat, fejn ix-xaħam tal-ħalib ġie mibdul parzjalment jew fl-intier tiegħu minn xaħam veġetali.